ระเบียบกรมคุมประพฤติระเบียบกรมคุมประพฤติว่าด้วยข้อมูลข่าวสารของราชการพ.ศ. ๒๕๔๙ โดยที่เป็นการสมควรแก้ไขเพิ่มเติมระเบียบกรมคุมประพฤติว่าด้วยการปฏิบัติงานในกรมคุมประพฤติ ตามพระราชบัญญัติข้อมูลข่าวสารของราชการ พ.ศ.๒๕๔๐ พ.ศ. ๒๕๔๑ ให้สอดคล้องกับพระราชบัญญัติปรับปรุง กระทรวง ทบวง กรม พ.ศ. ๒๕๔๕และตามกฎกระทรวงแบ่งส่วนราชการ กรมคุมประพฤติกระทรวงยุติธรรม พ.ศ. ๒๕๔๕ ลงวันที่ ๙ตุลาคม ๒๕๔๕ดังนั้นเพื่อให้การจัดให้มีข้อมูลข่าวสารของราชการไว้ให้ประชาชนเข้าตรวจดูตามที่พระราชบัญญัติข้อมูลข่าวสารของราชการพ.ศ. ๒๕๔๐ กำหนดและการกำหนดระเบียบปฏิบัติ เพื่อรักษาความเป็นระเบียบเรียบร้อยในการให้ประชาชนเข้าตรวจดูข้อมูลข่าวสารตามประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ ในข้อ ๔ เพื่อเป็นการให้บริการและอำนวยความสะดวกให้กับประชาชนที่มาติดต่อในการขอรับบริการข้อมูลข่าวสารของราชการกรมคุมประพฤติ จึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมคุมประพฤติว่าด้วยข้อมูลข่าวสารของราชการ พ.ศ. ๒๕๔๙ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบกรมคุมประพฤติว่าด้วยการปฏิบัติงานในกรมคุมประพฤติ ตามพระราชบัญญัติข้อมูลข่าวสารของราชการ พ.ศ.๒๕๔๐ พ.ศ. ๒๕๔๑(๒) ระเบียบกรมคุมประพฤติว่าด้วยการปฏิบัติงานในการขอ การอนุญาต ข้อมูลข่าวสารของกรมคุมประพฤติ พ.ศ. ๒๕๔๒(๓) ประกาศกรมคุมประพฤติ เรื่องการเรียกค่าธรรมเนียม การขอสำเนา หรือขอสำเนาที่มีคำรับรองถูกต้องของข้อมูลข่าวสารของกรมคุมประพฤติ ฉบับลงวันที่ ๗สิงหาคม ๒๕๔๓ข้อ ๔ บรรดาระเบียบ ข้อบังคับ หรือ คำสั่ง อื่นในส่วนที่กำหนดไว้แล้วไว้ในระเบียบนี้ หรือ ซึ่ง ขัดหรือแย้งกับระเบียบนี้ให้ใช้ระเบียบนี้แทนข้อ ๕ ระเบียบนี้ให้ใช้บังคับแก่ ข้าราชการพนักงานราชการ ลูกจ้าง และผู้ซึ่งมาช่วยปฏิบัติงานของกรมคุมประพฤติข้อ ๖ ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใดๆ ตามกฎหมายว่าด้วยข้อมูลข่าวสารของราชการข้อมูลข่าวสารของราชการ หมายความว่าข้อมูลข่าวสารที่อยู่ในความครอบครองหรือ ควบคุมดูแล ของกรมคุมประพฤติส่วนราชการ หมายความว่ากระทรวง ทบวง กรม องค์กรปกครองส่วนท้องถิ่นและให้หมายความรวมถึงรัฐวิสาหกิจและหน่วยงานอื่นตามกฎหมายว่าด้วยข้อมูลข่าวสารของราชการหน่วยงาน หมายความว่า กองสำนัก สถาบัน ศูนย์ สำนักงานหน่วยงานที่มีฐานะเทียบเท่ากองและหน่วยงานไม่สังกัดกองในกรมคุมประพฤติอธิบดี หมายความว่าอธิบดีกรมคุมประพฤติคณะกรรมการ หมายความว่าคณะกรรมการข้อมูลข่าวสารของราชการ กรมคุมประพฤติคณะกรรมการข้อมูลข่าวสารของราชการหมายความว่า คณะกรรมการข้อมูลข่าวสารของราชการ ตามกฎหมายว่าด้วยข้อมูลข่าวสารของราชการข้อ ๗ ให้อธิบดีกรมคุมประพฤติรักษาการตามระเบียบนี้และให้มีอำนาจตีความ วินิจฉัยปัญหาเกี่ยวกับการปฏิบัติตามระเบียบนี้และออกประกาศกำหนดรายละเอียด เพื่อปฏิบัติการตามระเบียบนี้หมวด๑คณะกรรมการ ข้อ ๘ ให้มีคณะกรรมการข้อมูลข่าวสารของราชการกรมคุมประพฤติ ตามที่อธิบดีมีคำสั่งแต่งตั้ง มีจำนวนไม่น้อยกว่าห้าคนแต่ไม่เกินเจ็ดคนจากผู้ดำรงตำแหน่งไม่ต่ำกว่าผู้อำนวยการกองหรือเทียบเท่าขึ้นไป โดยให้เลขานุการกรมเป็นกรรมการและเลขานุการและให้มีผู้ช่วยเลขานุการได้ไม่เกินสองคนข้อ ๙ คณะกรรมการ มีอำนาจหน้าที่(๑) เสนอนโยบายหรือมาตรการเกี่ยวกับการบริหารการจัดระบบ การขอ การอนุญาต และการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารของราชการที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่เปิดเผยหรือข้อมูลข่าวสารที่เป็นความลับของราชการและคุ้มครองข้อมูลข่าวสารของราชการ(๔)ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่กรมคุมประพฤติหรือส่งไปยังสำนักหอจดหมายเหตุแห่งชาติ กรมศิลปากร หรือหน่วยงานอื่นของรัฐ ตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสาร ตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖)ให้คำแนะนำหรือเสนอความเห็นเกี่ยวกับการให้บริการข้อมูลข่าวสารและการเชื่อมโยงข้อมูลข่าวสารกับส่วนราชการหรือเอกชน(๗) สอดส่องดูแลให้คำแนะนำเกี่ยวกับการดำเนินการและเสนอความเห็น กรณีที่เป็นปัญหาและอุปสรรคในการดำเนินการตามระเบียบนี้(๘)เชิญเจ้าหน้าที่ผู้รับผิดชอบหรือบุคคลใดที่เกี่ยวข้องกับส่วนราชการมาสอบถามหรือให้ชี้แจงแสดงความคิดเห็นเกี่ยวกับข้อมูลข่าวสาร(๙)แต่งตั้งคณะอนุกรรมการหรือคณะทำงานตามความจำเป็นเพื่อปฏิบัติตามระเบียบนี้(๑๐)ดำเนินการอื่นเกี่ยวกับข้อมูลข่าวสารของราชการให้เป็นไปตามระเบียบนี้ตามที่อธิบดีมอบหมายข้อ ๑๐ การประชุมคณะกรรมการทุกครั้งต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่ง ในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๑ ให้นำความในข้อ ๑๐มาใช้กับการประชุมของคณะอนุกรรมการหรือคณะทำงานที่คณะกรรมการแต่งตั้งโดยอนุโลมข้อ ๑๒ มติของคณะกรรมการเมื่อได้รับความเห็นชอบจากอธิบดีแล้ว จึงจะดำเนินการ ตามมตินั้นได้หมวด๒การจัดระบบข้อมูลข่าวสารของราชการ ข้อ ๑๓ ให้สำนักงานเลขานุการกรมมีหน้าที่ส่งข้อมูลข่าวสาร ดังต่อไปนี้ ลงพิมพ์ในราชกิจจานุเบกษา(๑) โครงสร้างและการจัดองค์กรในการดำเนินงาน(๒) สรุปอำนาจหน้าที่ที่สำคัญและวิธีการดำเนินงาน(๓) สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงาน(๔) กฎ มติคณะรัฐมนตรี ข้อบังคับ คำสั่งหนังสือเวียน ระเบียบ แบบแผน นโยบายหรือ การตีความทั้งนี้เฉพาะที่จัดให้มีขึ้นโดยมีสภาพอย่างกฎเพื่อให้มีผลเป็นการทั่วไปต่อเอกชนที่เกี่ยวข้อง(๕) ข้อมูลข่าวสารอื่นตามที่คณะกรรมการข้อมูลข่าวสารของราชการกำหนดในการส่งกฎกระทรวงหรือประกาศตามกฎหมายว่าด้วยการฟื้นฟูสมรรถภาพผู้ติดยาเสพติดลงพิมพ์ในราชกิจจานุเบกษาให้เป็นหน้าที่ของกองพัฒนาการฟื้นฟูสมรรถภาพผู้ติดยาเสพติด เมื่อดำเนินการแล้วให้แจ้งให้สำนักงานเลขานุการกรมทราบทั้งนี้ตามมาตรา ๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๔ ให้หน่วยงานจัดประเภทข้อมูลข่าวสารที่มีอยู่ในความครอบครองหรือควบคุมดูแลและส่งบัญชีรายชื่อพร้อมทั้งข้อมูลข่าวสารของราชการตามข้อ ๑๓ข้อมูลข่าวสารประวัติศาสตร์ ตามมาตรา ๒๖ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อมูลข่าวสารดังต่อไปนี้ไปยัง สถานที่บริการข้อมูลข่าวสารตามข้อ ๑๕เพื่อรวบรวมและจัดระบบข้อมูลข่าวสารไว้ให้ประชาชนเข้าตรวจดู(๑)ผลการพิจารณาหรือคำวินิจฉัยที่มีผลโดยตรงต่อเอกชนความเห็นแย้งและคำสั่งที่เกี่ยวข้องในการพิจารณาวินิจฉัยดังกล่าว(๒)นโยบายหรือการตีความที่ไม่เข้าข่ายต้องลงพิมพ์ในราชกิจจานุเบกษาตามกฎหมายว่าด้วยข้อมูลข่าวสารของราชการ(๓) แผนงานโครงการและงบประมาณรายจ่ายประจำปีของปีที่กำลังดำเนินการ(๔)คู่มือหรือคำสั่งเกี่ยวกับวิธีปฏิบัติงานของเจ้าหน้าที่เฉพาะที่มีผลกระทบต่อสิทธิหน้าที่ของเอกชน(๕)สิ่งพิมพ์ที่ได้มีการอ้างอิงถึงในราชกิจจานุเบกษา(๖) สัญญาสัมปทานสัญญาที่มีลักษณะเป็นการผูกขาดตัดตอนหรือสัญญาร่วมทุนกับเอกชนในการจัดทำบริการสาธารณะ(๗)มติคณะรัฐมนตรีหรือมติคณะกรรมการที่แต่งตั้งโดยกฎหมายหรือโดยมติคณะรัฐมนตรี(๘)ข้อมูลข่าวสารอื่นตามที่คณะกรรมการข้อมูลข่าวสารของราชการกำหนด เช่น ประกาศ ประกวดราคาและประกาศสอบราคาที่หัวหน้าส่วนราชการลงนามแล้วและผลการพิจารณาการจัดซื้อจัดจ้าง เป็นต้นทั้งนี้ ตามมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐การเปิดเผยข้อมูลดังกล่าวต้องไม่เป็นการต้องห้ามเปิดเผยตามมาตรา ๑๔ มาตรา ๑๕ และมาตรา ๒๔ แห่งพระราชบัญญัติข้อมูลข่าวสารของราชการ พ.ศ.๒๕๔๐ข้อ ๑๕ ให้หน่วยงานซึ่งมีที่ทำการตั้งอยู่ภายในอาคารกรมคุมประพฤติจัดประเภทข้อมูลข่าวสารของราชการตามข้อ๑๔ ซึ่งอยู่ในความรับผิดชอบที่ประชาชนสามารถเข้าตรวจดูได้ส่งให้สำนักงานเลขานุการกรม เพื่อรวบรวมและจัดระบบข้อมูลข่าวสารของราชการนั้นไว้ให้ประชาชนเข้าตรวจดูสำหรับหน่วยงานซึ่งมีที่ทำการตั้งอยู่ภายนอกอาคารกรมคุมประพฤติให้จัดประเภทข้อมูลข่าวสารของราชการดังกล่าวไว้ให้ประชาชนเข้าตรวจดูได้ในที่ทำการของหน่วยงานนั้นทั้งนี้หน่วยงานจะจัดข้อมูลข่าวสารไว้ในห้องสมุดของส่วนราชการอื่นหรือเอกชนที่ตั้งอยู่บริเวณใกล้เคียงที่ทำการของหน่วยงานนั้นซึ่งประชาชนทั่วไปสามารถเข้าไปใช้บริการแทนก็ได้การจัดระบบประเภทข้อมูลข่าวสารของราชการว่าข้อมูลข่าวสารใดเป็นข้อมูลเปิดเผยได้และข้อมูลที่เปิดเผยไม่ได้ ให้เป็นไปตามหลักเกณฑ์วิธีการและเงื่อนไขที่คณะกรรมการกำหนดหมวด๓การขอข้อมูลข่าวสารของราชการและการอนุญาต ข้อ ๑๖ส่วนราชการหรือบุคคลที่ประสงค์จะเข้าตรวจดู ศึกษาหรือค้นคว้าข้อมูลข่าวสารของราชการตามข้อ ๑๔ สามารถเข้าใช้บริการได้ ณสถานที่บริการข้อมูลข่าวสารตามข้อ ๑๕ข้อ ๑๗ ข้อมูลข่าวสารของราชการอื่นนอกจากที่มีไว้ให้ส่วนราชการหรือประชาชนตรวจดูได้ตามข้อ๑๔ ส่วนราชการหรือประชาชนสามารถขอตรวจดูข้อมูลข่าวสารของราชการนั้นได้ โดยแสดงความจำนงต่อเจ้าหน้าที่ในหน่วยงานผู้ครอบครองข้อมูลข่าวสารนั้นการแสดงความจำนงต้องระบุข้อมูลข่าวสารที่ต้องการในลักษณะที่อาจเข้าใจได้โดยให้เจ้าหน้าที่อำนวยความสะดวกตามควรข้อ ๑๘ บุคคลไม่ว่าจะมีส่วนได้เสียเกี่ยวข้องหรือไม่ก็ตามย่อมมีสิทธิขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการตามข้อ๑๔ และ ข้อ ๑๗ ได้ข้อ ๑๙ เจ้าหน้าที่ผู้มีอำนาจอนุญาตตามข้อ ๑๗ให้เป็นไปตามหลักเกณฑ์ วิธีการและเงื่อนไขที่คณะกรรมการกำหนดข้อ ๒๐ การรับรองสำเนาข้อมูลข่าวสารของราชการให้ข้าราชการที่รับผิดชอบข้อมูลข่าวสารของราชการตั้งแต่ระดับ ๒ หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้งชื่อตัว ชื่อสกุลและตำแหน่ง ตลอดจนวันเดือน ปี ให้ชัดเจนทั้งนี้ให้รับรองตามจำนวนฉบับที่ผู้ขอ ขอให้รับรองข้อ ๒๑ ในกรณีที่การเปิดเผยข้อมูลข่าวสารของราชการอาจกระทบถึงประโยชน์ได้เสียของผู้ใดให้เจ้าหน้าที่ผู้มีอำนาจอนุญาตแจ้งให้ผู้นั้นเสนอคำคัดค้านภายในเวลาที่กำหนดแต่ต้องให้เวลา อันสมควรที่ผู้นั้นอาจเสนอคำคัดค้านได้ซึ่งต้องไม่น้อยกว่าสิบห้าวันนับแต่วันที่ได้รับแจ้งในกรณีที่มีการคัดค้านเจ้าหน้าที่ผู้มีอำนาจอนุญาตต้องพิจารณาคำคัดค้านและแจ้งผลการพิจารณาให้ผู้คัดค้านทราบโดยไม่ชักช้าแต่ไม่เกินสิบห้าวันนับแต่วันที่ได้รับคำคัดค้านในกรณีที่มีคำสั่งไม่รับฟังคำคัดค้านจะเปิดเผยข้อมูลข่าวสารนั้นมิได้จนกว่าจะล่วงพ้นกำหนดเวลาอุทธรณ์ตามข้อ ๒๒ หรือจนกว่าคณะกรรมการวินิจฉัยการเปิดเผยข้อมูลข่าวสารได้มีคำวินิจฉัยให้เปิดเผยข้อมูลข่าวสารนั้นได้แล้วแต่กรณีข้อ ๒๒ ในกรณีมีคำสั่งไม่ให้เปิดเผยข้อมูลตามข้อ๑๙ หรือกรณีมีคำสั่งไม่รับฟังคำคัดค้านของผู้มีประโยชน์ได้เสีย ตามข้อ ๒๑ผู้นั้นอาจอุทธรณ์ต่อคณะกรรมการวินิจฉัยการเปิดเผยข้อมูลข่าวสาร ภายในสิบห้าวันนับแต่วันที่ได้รับแจ้งคำสั่งนั้นโดยยื่นคำอุทธรณ์ต่อคณะกรรมการข้อมูลข่าวสารของราชการข้อ ๒๓ ข้อมูลข่าวสารของราชการใด หากมีกฎหมายระเบียบ หรือมติคณะรัฐมนตรี กำหนดวิธีปฏิบัติเกี่ยวกับข้อมูลข่าวสารนั้นไว้เป็นการเฉพาะการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบ หรือมติคณะรัฐมนตรีดังกล่าวด้วยหมวด๔การให้บริการข้อมูลข่าวสารของราชการ ข้อ ๒๔ ให้หน่วยงานที่รับผิดชอบตามข้อ ๑๕รวบรวมและจัดให้มีข้อมูลข่าวสารที่ส่งไปลงพิมพ์ในราชกิจจานุเบกษาตามข้อ ๑๓ในส่วนที่เกี่ยวข้องกับหน่วยงานตน ไว้เผยแพร่เพื่อขาย หรือจำหน่ายจ่ายแจก ณที่ทำการของหน่วยงานตามที่เห็นสมควรข้อมูลข่าวสารของราชการที่มีไว้เพื่อขายหรือจำหน่ายให้กำหนดราคาตามหลักเกณฑ์ที่คณะกรรมการกำหนดข้อ ๒๕ การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามประกาศที่คณะกรรมการข้อมูลข่าวสารของราชการกำหนดกรณีผู้ขอสำเนาหรือขอสำเนารับรองถูกต้องเป็นผู้มีรายได้น้อยหน่วยงานจะพิจารณายกเว้นค่าธรรมเนียมหรือลดอัตราค่าธรรมเนียมให้ตามควรแก่กรณีได้ข้อ ๒๖ รายได้จากการขายหรือจำหน่ายข้อมูลข่าวสารตามข้อ๒๔ ให้นำส่งเป็นรายได้แผ่นดินส่วนค่าธรรมเนียมตามข้อ ๒๕ให้เก็บไว้ใช้จ่ายเป็นค่าใช้จ่ายในการบริการข้อมูลข่าวสารของราชการ ตามข้อบังคับกระทรวงการคลังว่าด้วยเงินค่าธรรมเนียมข้อมูลข่าวสารของราชการพ.ศ. ๒๕๔๘ข้อ ๒๗ ข้อมูลข่าวสารของราชการที่อยู่ระหว่างดำเนินการให้ถือปฏิบัติตามข้อ๒๓ โดยอนุโลม เว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติพ.ศ. ๒๕๑๗ หรือระเบียบว่าด้วยการรักษาความลับของทางราชการ พ.ศ. ๒๕๔๔หรือเป็นเรื่องที่ไม่ควรเปิดเผยตามกฎหมายว่าด้วยข้อมูลข่าวสารของราชการหรือที่ผู้มีอำนาจอนุญาตตามข้อ๑๙ เห็นว่าเป็นเรื่องที่ไม่ต้องเปิดเผยข้อ ๒๘ การบริการส่งข้อมูลข่าวสารของราชการที่เปิดเผยได้ทางโทรสารให้ดำเนินการได้เฉพาะกรณีจำเป็นเร่งด่วน โดยให้คำนึงถึงความสิ้นเปลืองเช่น จำนวนข้อมูลข่าวสาร ระยะเวลาและค่าใช้จ่ายในการส่งข้อ ๒๙ การบริการข้อมูลข่าวสารของราชการให้ดำเนินการดังนี้(๑)ในกรณีที่หน่วยงานมีข้อมูลข่าวสารพร้อมที่จะจัดหาให้ได้จะต้องดำเนินการให้แล้วเสร็จ โดยเร็วหรือภายในวันที่รับคำขอ(๒) ในกรณีที่ข้อมูลข่าวสารที่ขอมีจำนวนมากหรือไม่สามารถดำเนินการให้แล้วเสร็จภายใน ๑๕ วัน จะต้องแจ้งให้ผู้ขอข้อมูลทราบภายใน๑๕ วันรวมทั้งแจ้งกำหนดวันที่จะดำเนินการแล้วเสร็จให้ผู้ขอข้อมูลทราบด้วยหมวด๕การรายงานผลการปฏิบัติงาน ข้อ ๓๐ ให้หน่วยงานจัดทำทะเบียนรับเรื่องการให้บริการข้อมูลข่าวสารของราชการตามแบบที่คณะกรรมการกำหนดข้อ ๓๑ ให้หน่วยงานรวบรวมและจัดทำรายงานผลการปฏิบัติงานตามกฎหมายว่าด้วยข้อมูลข่าวสารของราชการรอบปีงบประมาณละ ๒ ครั้ง ดังนี้(๑) สำนักงานคุมประพฤติจังหวัด/ประจำศาลจัดทำรายงานผลการปฏิบัติงาน ส่งสำนักงานคุมประพฤติกรุงเทพมหานคร หรือสำนักงานคุมประพฤติธนบุรี หรือ สำนักงานคุมประพฤติ ภาคตามลำดับสายการบังคับบัญชาภายในวันที่ ๑๐ เมษายน และ ๑๐ ตุลาคม ของทุกปี ตามแบบที่คณะกรรมการกำหนด(๒) สำนักงานคุมประพฤติกรุงเทพมหานครสำนักงานคุมประพฤติธนบุรีและสำนักงานคุมประพฤติภาคจัดทำรายงานผลการปฏิบัติงานของหน่วยงานตนเองและรวบรวมรายงานผลการปฏิบัติงานของสำนักงานคุมประพฤติจังหวัด/ประจำศาลในสังกัด ส่งสำนักงานเลขานุการกรม ภายในวันที่ ๑๕ เมษายน และวันที่ ๑๕ตุลาคมของทุกปี ตามแบบที่คณะกรรมการกำหนด(๓)ศูนย์ฟื้นฟูสมรรถภาพผู้ติดยาเสพติดจัดทำรายงานผลการปฏิบัติงานส่งสำนักงานเลขานุการกรมภายในวันที่ ๑๕ เมษายน และวันที่ ๑๕ ตุลาคมของทุกปีตามแบบที่คณะกรรมการกำหนด(๔)หน่วยงานที่มีที่ทำการตั้งอยู่ภายในกรมคุมประพฤติ ยกเว้นสำนักงานคุมประพฤติธนบุรี จัดทำรายงานผลการปฏิบัติงานและส่งสำนักงานเลขานุการกรมภายในวันที่ ๑๕ เมษายน และวันที่ ๑๕ ตุลาคมของทุกปี ตามแบบที่คณะกรรมการกำหนดข้อ ๓๒ ให้สำนักงานเลขานุการกรมจัดทำรายงานผลการปฏิบัติงานของหน่วยงานตนเอง และรวบรวมรายงานผลการปฏิบัติงานของทุกหน่วยงานส่งคณะกรรมการข้อมูลข่าวสารของราชการ พร้อมทั้งสำเนาให้กระทรวงการคลังทราบภายในวันที่๓๑ ตุลาคมของทุกปีหมวด๖การกำหนดหน้าที่รับผิดชอบ ข้อ ๓๓ การรวบรวมและส่งข้อมูลข่าวสารที่อยู่ในความครอบครองหรือดูแลตามข้อ๑๔ ให้ดำเนินการ ดังต่อไปนี้(๑)หน่วยงานที่มีที่ทำการตั้งอยู่ภายในกรมคุมประพฤติให้รวบรวมข้อมูลข่าวสารส่งให้สำนักงานเลขานุการกรมอย่างน้อยเดือนละ ๑ ครั้งเพื่อไว้ให้ประชาชนเข้าตรวจดูได้(๒) ให้เจ้าหน้าที่ผู้รับผิดชอบตามข้อ ๓๔ในสำนักงานคุมประพฤติกรุงเทพมหานคร สำนักงานคุมประพฤติภาคสำนักงานคุมประพฤติจังหวัด/ประจำศาลและศูนย์ฟื้นฟูสมรรถภาพผู้ติดยาเสพติดรวบรวมข้อมูลข่าวสารอย่างน้อยเดือนละ ๑ ครั้งเพื่อไว้ให้ประชาชนเข้าตรวจดูได้ข้อ ๓๔ ในการดำเนินการตามข้อ ๑๓ ข้อ ๑๔ ข้อ ๑๗ ข้อ๒๐ ข้อ ๓๐ ข้อ ๓๑ ข้อ ๓๒ และข้อ ๓๓ให้หน่วยงานแต่งตั้งเจ้าหน้าที่รับผิดชอบอย่างน้อย ๑ คนเพื่อดำเนินการตามระเบียบนี้ข้อ ๓๕ ให้ผู้ตรวจราชการ กรมคุมประพฤติมีหน้าที่เร่งรัดและติดตามประเมินผล การปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ ของหน่วยงาน เมื่อเดินทางไปตรวจราชการ ณ หน่วยงานนั้นแล้วรายงานการติดตามประเมินผลให้อธิบดีทราบพร้อมทั้งสำเนารายงานให้คณะกรรมการทราบด้วยบทเฉพาะกาล ข้อ ๓๖ ในระหว่างที่คณะกรรมการยังมิได้กำหนดหลักเกณฑ์วิธีการและเงื่อนไขในการจัดระบบประเภทว่าข้อมูลข่าวสารใดเป็นข้อมูลข่าวสารที่เปิดเผยได้และข้อมูลที่เปิดเผยไม่ได้ตามข้อ๑๕ วรรคสี่ และการอนุญาตตาม ข้อ ๑๙ ให้นำหลักเกณฑ์การขอข้อมูลข่าวสารและการอนุญาตท้ายระเบียบกรมคุมประพฤติว่าด้วยการปฏิบัติงานในกรมคุมประพฤติตามพระราชบัญญัติข้อมูลข่าวสารของราชการพ.ศ. ๒๕๔๐ พ.ศ. ๒๕๔๑ มาใช้บังคับโดยอนุโลมประกาศณ วันที่ ๒๙ กันยายน พ.ศ. ๒๕๔๙วันชัยรุจนวงศ์อธิบดีกรมคุมประพฤติโสรศ/ผู้จัดทำ๑๐มกราคม ๒๕๕๐[๑] ราชกิจจานุเบกษาเล่ม ๑๒๓/ตอนพิเศษ ๑๓๓ ง/หน้า ๑๙/๒๕ ธันวาคม ๒๕๔๙